laion/Wikipedia-Exotic huggingface dataset:
אנדרס טגנל

נילס אנדרס טגנל (בשוודית: Anders Tegnell, מבוטא אָנְדֶש טֶיְינֶל; נולד ב-17 באפריל 1956) הוא רופא שוודי, מומחה לטיפול ומניעה של מחלות זיהומיות, המשמש כאפידמיולוג הראשי של הסוכנות לבריאות הציבור השוודית. התפרסם במהלך מגפת הקורונה כשהיה בעל תפקיד מרכזי בגיבושה של המדיניות השוודית לטיפול בנגיף שלא כללה הטלת סגר. טגנל נולד בשנת 1956 בעיר אופסלה. בצעירותו גדל והתחנך בעיר לינשפין (אנ'), למעט פרק זמן קצר בו עברה משפחתו לאתיופיה לצורך עבודתו של אביו, אינגמר טגנל שעסק באגרונומיה. בשנת 1985 סיים לימודי רפואה באוניברסיטת לונד והחל לעבוד בבית החולים המחוזי בעיר אסטרסונד. בהמשך סיים התמחות במחלות זיהומיות באוניברסיטת לינשפין ומונה לתפקיד רופא המחלות הזיהומיות של המחוז, במסגרתו טיפל באדם שסבל מקדחת דימומית נגיפית, שככל הנראה נדבק בנגיף מרבורג או בנגיף האבולה. בין השנים 1990–1993 עבד במשלחת של ארגון הבריאות העולמי ללאוס ליצירת חיסונים. בשנת 1995, תחת התפרצות נגיף האבולה בעיר קיקוויט בזאיר, היה חלק מקבוצת רופאים מומחים של סוכנות שירותי ההצלה השוודית וארגון רופאים ללא גבולות שנשלחו לסייע למניעת התפשטות הנגיף. בהמשך עבד בצוות של הנציבות האירופית להיערכות להתמודדות עם איומים על בריאות הציבור, כגון תרחישים של שימוש בלוחמה ביולוגית למטרות טרור או התפרצות פנדמית של מחלות זיהומיות. ב-2003 קיבל טגנל תואר דוקטור בכיר לרפואה מטעם אוניברסיטת לינשפין וב-2004 סיים תואר שני באפידמיולוגיה בבית הספר להיגיינה ומחלות טרופיות של אוניברסיטת לונדון. החל משנת 2005 עובד טגנל במועצה הלאומית לרווחה ובריאות הציבור של שוודיה, כאשר בין השנים 2010–2012 היה ראש המחלקה לניהול הידע לטיפול בבריאות הציבור, ובהמשך היה לראש המחלקה לבקרת מחלות זיהומיות בסוכנות בין השנים 2012–2013. כחלק מתפקידו זה, היה לטגנל חלק מרכזי בגיבוש תוכנית החיסונים השוודית עם התפרצות מגפת שפעת החזירים ב-2009. בשנת 2016 נמתחה עליו ביקורת על כך שבמהלך מגפת השפעת של 2009 אישר שימוש בחיסון שלא הוכח קלינית שקושר מאוחר יותר עם כ-400 מקרים של נרקולפסיה. ב-1 במרץ 2013 מונה לתפקיד האפידמיולוג הראשי של הסוכנות לבריאות הציבור השוודית. כחלק מתפקידו כאפידמיולוג הראשי של שוודיה, היה טגנל אמון על ניהול שירותי בריאות הציבור במהלך התפרצות נגיף הקורונה במדינה. במסגרת זו, הנהיג מדיניות חצי-וולנטרית שכללה הטלת מגבלות חלקיות בלבד וללא הטלת סגר כללי על שוודיה, בשונה ממדיניות הסגר שהונהגה ביתר מדינות המערב. כך למשל בתי הספר היסודיים במדינה נותרו פתוחים לאורך כל התקופה. כן, בתי הספר העל-יסודיים והאוניברסיטאות הועברו ללמידה מרחוק ונאסרה כל התקהלות של מעל ל-50 איש. במרץ 2022 עזב טגנל את תפקידו כאפדמיולוג הראשי לטובת משרה בתחום הנגשת חיסוני הקורונה בארגון הבריאות העולמי. עם זאת, לבסוף לא התמנה לתפקיד וחזר לעבוד תחת הסוכנות לבריאות הציבור השוודית. טגנל נשוי למרגיט ולהן שלוש בנות: אמילי, ססקיה ואנמיק. בני הזוג מתגוררים בוורטה קלוסטר (Vreta klosters distrikt) בסמיכות ללינשפין. מדיה וקבצים בנושא אנדרס טגנל בוויקישיתוף דיויד סטברו, הגבלות בכפייה? אצלנו? האפידמיולוג של שוודיה החליט ללכת הפוך. ראיון, באתר הארץ, 1 באפריל 2020
1518

שנת 1518 היא השנה ה-18 במאה ה-16. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. כל התאריכים שלהלן הם לפי הלוח היוליאני. קיל פורשת מברית ערי הנזה מגפת הריקודים 28 בפברואר – פרנסואה השלישי, דוכס ברטאן ויורש העצר הצרפתי (נולד ב־1536) 29 בספטמבר – טינטורטו, צייר איטלקי מתקופת הרנסאנס (נפטר ב-1594) 16 באוגוסט – לואזה קומפר, מלחין צרפתי מתקופת הרנסאנס (נולד ב-1445) 20 בנובמבר – פייר דה לה רו, מלחין וזמר פרנקו-פלמי (נולד ב-1452) להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 1518‎ נפטרים ב-1518‎ מדיה וקבצים בנושא 1518 בוויקישיתוף
גאורגה ביבסקו

גאורגה ביבסקו (ברומנית: Gheorghe Bibescu;‏ 26 באפריל 1804 - 1 ביוני 1873) היה שליט של נסיכות ולאכיה בשנים 1843 עד 1848. גאורגה ביבסקו הוא צאצא ישיר של קונסטנטין ברנקוביאנו, אח של בארבו שטירביי ואביהם של גריגורה, מריה וג'ורג'ס ביבסקו. הוא למד בבוקרשט ובפריז וב-1824 התחיל לעבוד בשירות הציבורי של נסיכות ולאכיה. הוא עבד במשרד המשפטים ובמשרד החוץ עד 1934, כשהתפטר ועזב את ולאכיה לטובת מגורים בפריז ובווינה. הוא שב לוולאכיה ב-1842 ועמד בראש האופוזיציה לשליט אלכסנדרו דימיטריה גיקה. בבחירות של 20 בדצמבר 1942 ביבסקו התחרה מול 35 מועמדים אחרים, כולל אחיו, בארבו שטירביי (שם המשפחה שונה, כי אומץ על ידי דוד מצד אימו) וזכה ברוב של קרוב ל-70% והיה לשליט ולאכיה. פעמוני הכנסיות ברחבי הנסיכות צלצלו כדי להודיע לתושבים על הבחירה. בתקופת כהונתו הנסיכות נשלטה למעשה על ידי האימפריה הרוסית - ב-1948 החלה מהפכה ברוח אביב העמים וביבסקו, שהזדהה עם עקרונותיה וחתם על הצעת החוקה, נאלץ להתפטר ועזב את הנסיכות. כעבור כמה ימים הגיע הצבא הרוסי שדיכא את המהפכה. אחרי כן השלטון הרוסי הכתיב את שלטונו של שטירביי. ביבסקו נישא לזויה מברוקורדט-בסרב, שאומצה על ידי הדוד שלה, גריגורה ברנקובאנו ורעייתו וקיבלה את שם משפחתם. זויה הייתה בעלת חינוך משובח, מקושרת למשפחה חשובה ועשירה מאוד - הנדוניה שלה הוערכה למיליארד לאי זהב. כעבור כמה שנות נישואין התערערה הבריאות הנפשית של זויה והיא הוחזקה תחת השגחה ובהמשך נשלחה לטיפול, תחילה בווינה ולאחר מכן בפריז. לאחר עלייתו לשלטון ושילוח רעייתו לטיפול בחוץ לארץ, הביא ביבסקו לארמון את פילגשו, מריה הנשואה לקוסטקי גיקה ואם ל-4 ילדים. מריה ביקשה להתגרש מבעלה וביבסקו ביקש להתגרש מרעייתו, אך התגלו קשיים. ביבסקו חיפש דרכים לעקוף את השבת הנדוניה עם הגירושים, כולל חקיקה, אך נכשל. נישואיו האזרחיים הותרו, אך הפטריארך דחה את בקשת הגירושים. גם פנייה לפטריארך של קונסטנטינופול לא עזרה, אך לאחר החלפת הפטריארך של קונסטנטינופול, הפטריארך החדש אישר את הגירושים. גירושי מריה קיבלו אישור, כי גם בעלה היה מעוניין בהם. ביבסקו ופילגשו נישאו מחוץ לבוקרשט, כי המיטרופוליט של בוקרשט סירב להשיא אותם. מדיה וקבצים בנושא גאורגה ביבסקו בוויקישיתוף Gheorghe Bibescu (ברומנית) Istoria familiei Bibescu: Boieri pământeni, făcuți, iar nu născuți (ברומנית) Vodă Bibescu și-a trimis soția la azil ca să se poată însura cu amanta (ברומנית) גאורגה ביבסקו, באתר "Find a Grave" (באנגלית)
ספינת האהבה (סרט)

ספינת האהבה (באנגלית: Houseboat) הוא סרט קולנוע אמריקאי מסוגת קומדיה רומנטית בבימויו של מלוויל שייבלסון, עם קרי גרנט וסופיה לורן בתפקידים הראשיים. התסריט נכתב בידי מלוויל שייבלסון וג'ק רוז לפי תסריט ראשוני שנכתב על ידי בטסי דרייק (אנ') שהייתה אז אשתו השלישית של קרי גרנט. גרנט התכוון שהיא תככב בסרט לצידו אבל בגלל הרומן שלו עם סופיה לורן שהחל בצילומי הסרט הגאווה והתשוקה הוא החליף את דרייק בלורן וגם ביקש לשכתב את התסריט זה הביא לפירוד בין גרנט ודרייק אך לורן העדיפה לבסוף את קרלו פונטי. טום וינטרס (קרי גרנט) מגיע לביתו לאחר שפרודתו אליס נהרגה בתאונה. יש לו שלושה ילדים: דייוווד, אליזבת ורוברט, אותם הוא לא ראה שלוש שנים. הם נמצאים אצל גיסתו קרולין (מרתה הייר). הורי אשתו דורשים שהבנים יאומצו על ידם והבת על ידי קרולין. טום אינו מסכים ולוקח את הילדים לדירתו הקטנה בוושינגטון די סי. הילדים מסתייגים ממנו בגלל שלא ראו אותו זמן רב. הוא לוקח אותם לקונצרט שבסופו נעלם רוברט. רוברט נמצא על ידי צ'נזיה (סופיה לורן) בתו של המנצח (ארתורו צ'יאנלי) שבורחת מאביה כדי להתאוורר קצת בחוץ. הם מבלים ביריד בעיר ולבסוף היא מחזירה אותו לביתו ומתפלאת למצוא את טום מטפל בשלושה ילדים. הוא מציע לה להיות מטפלת לילדיו והיא בתחילה מסרבת אבל לבסוף מסכימה. כולם נוסעים לבית החדש שהושאל להם על ידי קרולין וצ'ינזיה שרה להם "בינג בנג בונג". המבנה נגרר על ידי אנג'לו דונטלו (הארי גוארדינו) שנתקל ברכבם על פסי הרכבת. הרכבת העוברת מרסקת את המבנה ואנג'לו מציע להם בית צף על האגם ששייך לו. צ'נזיה לומדת לאט לבשל ולבצע את עבודות הבית. טום ממונה על הכביסה במכבסה אוטומטית בין כל עקרות הבית... המבנה מלוכלך ומוזנח אבל בעבודה עם הילדים וצ'ינזיה הם משפצים אותו. הילדים אוהבים את צ'ינזיה יותר מאביהם. היחסים בין טום לצ'נזיה יודעים עליות ומורדות. לבסוף מתהדק הקשר והם מחליטים להתחתן בבית הצף. הילדים מחרימים את הטקס כי אינם רוצים לראות אמא מחליפה את אימם אבל לאחר שיקול נוסף הם משנים את דעתם ומגיעים לטקס כשרוברט מנגן במפוחית פה את "הנה באה הכלה". והם ניצבים בין טום לצ'ינזיה כשהכומר שואל את בני הזוג על רצונם לבחור זה בזו. שיר הנושא "כמעט בזרועותיך" המושר בפי סם קוק היה מועמד לפרס אוסקר לשיר המקורי הטוב ביותר. הסרט היה מועמד לפרס אוסקר לתסריט המקורי הטוב ביותר. הארי גוארדינו היה מועמד לפרס גלובוס הזהב לשחקן המשנה הטוב ביותר - סרט קולנוע. מדיה וקבצים בנושא ספינת האהבה בוויקישיתוף "ספינת האהבה", במסד הנתונים הקולנועיים IMDb (באנגלית) "ספינת האהבה", באתר נטפליקס "ספינת האהבה", באתר AllMovie (באנגלית) "ספינת האהבה", באתר Rotten Tomatoes (באנגלית) "ספינת האהבה", במסד הנתונים הקולנועיים KinoPoisk (ברוסית) קדימון לסרט ספינת האהבה, באתר יוטיוב סופיה לורן שרה בינג בנג בונג, באתר יוטיוב כמעט בזרועותיך - סם קוק, באתר יוטיוב
ארנסט פרוקטר

ארנסט פרוקטר (באנגלית: Ernest Procter‏; 22 במרץ 1885 – 21 באוקטובר 1935) היה מעצב, מאייר וצייר אנגלי, ובעלה של האמנית דוד פרוקטר. הוא היה מעורב באופן פעיל באסכולת ניולין, שותף לבית הספר הארווי-פרוקטר ומדריך בבית הספר לאמנות בגלאזגו. ארנסט פרוקטר נולד למשפחה של קווייקרים בטיינמאות', נורת'מברלנד. אביו, הנרי ריצ'רדסון פרוקטר, היה מדען בולט ופרופסור באוניברסיטת לידס שהתמחה בכימיה. הוא היה גם עמית של החברה המלכותית. פרוקטר, כמו אביו, למד בבית הספר ביורק בבית הספר של הקווייקרים. בין השנים 1907–1910 היה תלמידו של סטנהופ פורבס בבית הספר לציור של פורבס בניולין, קורנוול. ב-1908 וב-1909 היה עוזרם של סטנהופ ואליזבת פורבס והיה תלמיד מצליח ומכובד. בבית הספר בניולין פגש פרוקטר את אשתו לעתיד דוריס "דוד" שו והם היו "בין התלמידים המצטיינים של בית הספר". ב־1910 וב־1911 פרוקטר ואשתו לעתיד למדו בפריז באטלייה קולארוסי. ארנסט ודוריס הושפעו שניהם מהאימפרסיוניזם ומהפוסט-אימפרסיוניזם ומהאמנים שפגשו בצרפת, כמו פייר-אוגוסט רנואר ופול סזאן. בשנת 1912 התחתן ארנסט פרוקטר עם דוריס בכנסיית סן וינסנט דה פול, פריז. נולד להם בן בשם ביל והם נשארו בפריז עד 1918. במהלך מלחמת העולם הראשונה פרוקטר היה סרבן מצפון, ושירת עם יחידת אמבולנסים בדנקירק. בזמן המלחמה הוא צייר מספר ציורים הנמצאים במוזיאון המלחמה האימפריאלי בלונדון. בשנת 1918 פרוקר ואשתו חזרו לניולין, שם התגוררו בהמשך חייהם. ב־21 באוקטובר 1935, לאחר שנים של לחץ דם גבוה, נפטר פרוקטר מדימום מוחי בדורהאם, בעת שהיה בנסיעה. לאחר המלחמה חזרו דוד וארנסט פרוקטר לניולין, שם היה ארנסט חבר באגודת האמנים המקומית. בינתיים, הוא ואשתו קיבלו עבודה לקשט את ארמון קוקין, רנגון, בשנים 1919 ו-1920. הם ביצעו את העבודה, אך מזמין העבודה הסיני סירב לשלם להם את שכרם, ואחרי שנה הם חזרו לאנגליה. בשנת 1920 הקימו ארנסט פרוקטר והרולד הארווי את בית הספר לציור הארווי-פרוקטר. הם לימדו ציור של טבע דומם, דמויות ונופים בצבעי מים ושמן. בית הספר לאמנות בגלאזגו מינה אותו למנהל לימודי עיצוב ומלאכה בשנת 1934. מדיה וקבצים בנושא ארנסט פרוקטר בוויקישיתוף Ernest PROCTER | Cornwall Artists Index, cornwallartists.org (באנגלית) Ernest Procter (ארכיון) Tate, ‘The Zodiac’, Ernest Procter, 1925, Tate
Just Dance (סדרת משחקים)

Just Dance (תרגום חופשי לעברית: רק לרקוד) היא סדרה של משחק וידאו ריקוד המיוצרת ומשווקת על ידי חברת יוביסופט. שם הסדרה מבוסס על השיר של ליידי גאגא, בעל אותו השם – "Just Dance". כל משחק בסדרה כולל עשרות שירים פופולריים. על המשתמש לבחור שיר, שחקן ורמת קושי, ולאחר מכן לרקוד לפני הכוריאוגרפיה שמופיעה על ידי הדמויות שבמסך. מטרת המשחק היא לעשות את אותן תנועות המופיעות על המסך. המשחק יצא בשלל פלטפורמות, בהן פלייסטיישן, אקס בוקס, Nintendo Switch ו-Wii. בין המשחקים בסדרה: Just Dance (משחק וידאו) Just Dance 2 Just Dance 3 Just Dance 4 Just Dance 2014 Just Dance 2015 Just Dance 2016 Just Dance 2017 Just Dance 2018 Just Dance 2019 Just Dance 2020 Just Dance 2021 Just Dance 2022 Just Dance 2023 Edition Just Dance 2024 Edition Just Dance Kids Just Dance Kids 2 * Just Dance Kids 2014 Just Dance: Disney Party Just Dance: Disney Party 2
1526

שנת 1526 היא השנה ה-26 במאה ה-16. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. כל התאריכים שלהלן הם לפי הלוח היוליאני. הקרב הראשון של פאניפאט – באבור מביס את איברהים לודי, סולטאן דלהי, ומקים את האימפריה המוגולית הוקמה חברת ברטה לייצור נשק 5 באפריל – סבסטיאן קבוט יוצא לתור את הנהר פרנה, והוא האירופאי הראשון שמגיע לפרגוואי 29 באוגוסט – קרב מוהאץ' – הטורקים העות'מאנים מנצחים את ההונגרים, והונגריה מאבדת את עצמאותה 25 בינואר – אדולף, דוכס הולשטיין-גוטורפ בין השנים 1544–1586 (נפטר ב-1586) 31 ביולי – אוגוסט הראשון, הנסיך הבוחר מסקסוניה (נפטר ב-1586) 26 בספטמבר – וולפגנג, רוזן פפאלץ-צווייבריקן (נפטר ב-1569) 19 בינואר – איזבלה מאוסטריה, הייתה בתו של פליפה הראשון, מלך קסטיליה (נולדה ב-1501) 4 באוגוסט – חואן סבסטיאן אלקנו, מגלה ארצות ספרדי, שהשתייך לצוותו של פרדיננד מגלן. היה מהראשונים שהשלימו ברציפות את הקפת כדור הארץ. (נולד ב-1486) 29 באוגוסט – לאיוש השני, מלך בוהמיה והונגריה (נולד ב-1506) 5 בנובמבר – שיפיונה דל פרו, מתמטיקאי איטלקי (נולד ב-1465) אליהו מזרחי (הרא"ם), אחד משלושת מפרשי רש"י העיקריים. להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 1526‎ נפטרים ב-1526‎ מדיה וקבצים בנושא 1526 בוויקישיתוף
Just Dance 2021

Just Dance 2021 (בעברית: רק לרקוד 2021) הוא משחק ריקוד המיוצר ומשווק על ידי חברת יוביסופט כחלק מסדרת המשחקים "Just Dance". שם הסדרה מבוסס על השיר של ליידי גאגא, בעל אותו השם - "Just Dance". המשחק הוכרז רשמית ב-26 באוגוסט 2020, בה פורסם כי תאריך צאתו יהיה ב-12 בנובמבר באותה השנה, בדומה לשאר ההוצאות של המשחקים הנוספים. Just Dance Controller - אפליקציה ל-iOS ואנדרואיד שבה הטלפון החכם משמש כשלט וניתן להשתמש בה עד 6 אנשים בו זמנית. Just Dance Unlimited - כיותר מ-550 שירים מכל משחקי הסדרה הקודמים. שירות זה זמין רק לקונסולות תקופת הדור השמיני ובתשלום. אך עם קניית המשחק מתקבל חודש ניסיון חינם. Quick play - פלייליסט אין-סופי עם אלגוריתם שמתאים שירים לפי המשתמש והטעם שלו. Kids Mode - מצב הכולל 8 שירים שמותאמים לילדים ולפעוטות. המצב מציג ממשק משתמש שונה וקל לתפעול, בנוסף לכך, במקום לקבל ציונים ברורים על התנועה (ok, good, super, perfect), המשתמשים יכולים לקבל 2 ציונים בלבד, HAHA (אלטרנטיבה ל-ok) או WOW (אלטרנטיבה ל-Perfect). World Dance Floor - מצב בו אפשר להתחרות עם אנשים אחרים מרחבי העולם. בתוך המצב, אפשר למצוא משחקונים, כגון: Song Vote (הצבעה לשיר הבא שיופיע), Team Battle (המשתמשים מתחלקים לשתי קבוצות, הקבוצה שהשיגה הכי הרבה נקודות - זוכה), Tournament (טורניר הכולל 3 שירים, המנצח הוא מי שהצליח לצבור כמה שיותר נקודות במהלך שלושת השירים) ועוד. להלן רשימת השירים שנכללו במשחק גרסת שנת 2021: אתר האינטרנט הרשמי של Just Dance 2021 (באנגלית) "Just Dance 2021", במסד הנתונים הקולנועיים IMDb (באנגלית) Everything Announced in August 26's Nintendo Direct Mini: Partner Showcase, IGN Southeast Asia, ‏2020-08-26 (ב־) Just Dance 2021 Announced, Coming In November, GameSpot (באנגלית) Just Dance 2021 Pre-Order Guide: Price, Next-Gen Upgrades, And More, GameSpot (באנגלית) Just Dance 2021 Revealed During Nintendo Direct; Wii Version Dropped, Twinfinite, ‏2020-08-26 (באנגלית) "Just Dance 2021 First Song List Revealed". ComicBook. 26 באוגוסט 2020. {{cite news}}: (עזרה)
אלברט שבלייה טיילר

אלברט שבלייה טיילר (באנגלית: Albert Chevallier Tayler‏; 1862 – 1925) היה אמן אנגלי, שהתמחה בציור פורטרטים וז'אנר. שבלייה ידוע בעיקר בזכות מעורבותו במשך שתים עשרה בבית הספר לציור בניולין. בית הספר ניולין נוסד לאחר שאמנים רבים עקבו אחר סגנון הציור בחוץ - בטבע בצרפת. לפי גישה זאת, האמנים צריכים לעזוב את פריז ולהתיישב באזורים כפריים במושבות קטנות של ציירים קרובים. ציירים שלמדו בצרפת, כאשר חזרו לארצותיהם, חיפשו מקומות מרוחקים כדי להתכנס יחדיו ולעבוד בשיטת ציורי חוץ - בטבע (En plein air). כך נוצרה אסכולת ניולין, הידועה גם בשם האימפרסיוניזם הבריטי. ציור אופייני לתקופה מוקדמת זו הוא "חזרת התלבשות" (1888), שנמצא במוזיאון הלאומי בליברפול. ציור זה עושה שימוש באור וצל ומבוסס על סצנת ז'אנר כפי שהתרחשה בקורנוול. היו מספר בתי הספר לציור בניולין, והם שאבו את הנושאים שלהם מחיי היומיום באזור. אמנים מקורבים אחרים לאסכולת ניולין היו הנרי סקוט טיוק, תומאס קופר גוטץ', קרולין גוטץ', סטנהופ פורבס, וולטר לנגלי ואליזבת ארמסטרונג. במהלך שנות ה-1890, שמר טיילר על קשרים עם מרכז האמנות של לונדון והציג באופן קבוע באקדמיה המלכותית לאמנויות. בערך בתחילת המאה ה-20, הוא עבר ללונדון לאורח חיים אורבני יותר. טיילר החל לצייר סצינות מפוארות יותר של ערי אירופה. בשנת 1901 הוא צייר את אחת מיצירותיו הגדולות והמופלאות ביותר, "טקס הבירית", המתאר את הסצנה המפורסמת של ימי הביניים המאוחרים בארמון אלת'ם, בו אסף המלך אדוארד השלישי את הבירית שנפלה מרגלה של הרוזנת מסולסברי איתה רקד, והצמידה לרגלו. אירוע זה בשנת 1348 הוביל לכך שאדוארד השלישי ייסד את מסדר הבירית של האבירים. בשנת 1903 היה טיילר מפורסם והוזמן לצייר פאנל גדול בבורסה המלכותית בלונדון. הציור שהתקבל תיאר את חמשת המלכים – אדוארד השלישי מאנגליה, דייוויד מסקוטלנד, פיטר הראשון מקפריסין, ג'ואן הצרפתי וולדמר הרביעי מדנמרק – משתתפים במשתה שאירחה אגודת הכורמים בלונדון בשנת 1363. טיילר היה אוהד נלהב של קריקט, ובשנת 1905 הפיק סט של שנים-עשר צבעי מים של שחקני קריקט מפורסמים. לורד לברהולם השתמש בסדרה זו כדי לייצר ליטוגרפיות ולפרסם את מוצרי הסבון של האחים לואר. דיוקנאות אלה נמצאות בגלריית הדיוקנאות הלאומית בלונדון. בשנת 1906 הוא צייר תמונה מפורסמת של משחק קריקט בעיצומו, קנט מול לנקשייר בקנטרברי, שהוזמן על ידי קנט. ביוני 2006 נמכר הציור במכירה פומבית תמורת 680,000 ליש"ט, מחיר שיא לציור קריקט. חדר האורחים האפור זמן מנוחה אליזבת בראונינג חזרת התלבושות גילברט ג'זופ איטון נגד הראו במגרש לורד שחקן קריקט תה בגן מדיה וקבצים בנושא אלברט שבלייה טיילר בוויקישיתוף Newlyn School of Landscape Painting, Cornwall, www.visual-arts-cork.com "Auction feat for cricket painting" (באנגלית בריטית). 2006-06-27. נבדק ב-2020-09-05.
עמית גורן

עמית גורן (נולד ב-1957) הוא במאי, מפיק, ותסריטאי של סרטים דוקומנטריים ישראלי. יו"ר ומנהל אמנותי בקרן מקור לסרטי קולנוע וטלוויזיה. גורן נולד בתל אביב לניצה, פסלת וחיים, סוכן נסיעות, ולו שני אחים קטנים ממנו. כשהיה בן 9 עברה המשפחה לארצות הברית. בגיל 19 התגייס לצה"ל כחייל בודד. את הקריירה שלו החל בלימודים באוניברסיטת ניו יורק, אותם סיים בהצטיינות ב-1983. ב-1984 חזר לישראל. ב-1989 יצא סרטו העלילתי הקצר הראשון "הכלוב". גורן זכה בפרס שרת החינוך בתחום הקולנוע 1993. כמו כן זכה בפרסים מטעם המכון הישראלי לקולנוע והאקדמיה הישראלית לקולנוע וטלוויזיה, ובפרסים רבים אחרים. היה בן זוגה של אוצרת האמנות שרית שפירא עד למותה ב-2018, ולהם שלושה ילדים. לפני כן היה נשוי לאנימטורית טל ברלי. הזוג התגרש ולהם שני ילדים. לאחר מכן היה בן זוגה של האמנית מיכל רובנר. כיום (2021) הוא בן זוגה של התסריטאית מאיה הפנר. דודתו היא השחקנית שושה גורן, דודו הוא הסופר והמחזאי יצחק גורמזאנו גורן והשחקן אלון אבוטבול הוא בן דודו. לעיניו בלבד, הפוליטקה של המוסד - 3 פרקים ילדים מסוכנים שאלה אחת קטנה ראש גרניום קונטרול גלובוס אפיקון, חי בוומבלי אדמונד יקירי אחד, שניים, שלושה שלושה מפה גולן צהוב לא בדיוק מזרחי מיכעפרפה אידו סלע, קיבוץ כפר הנשיא מדבר הכושי שלך פרץ והזאב ארץ אחרת נסיעת מבחן יהיה טוב, יהיה לא טוב 6 פתוח, 21 סגור שנת 66' הייתה טובה לתיירות הכלוב לא תשקוט הארץ (במאים נוספים אידו סלע ולוי זיני), סדרה בת ארבעה פרקים ששודרה בערוץ הראשון בסוף שנת 2013, לציון 40 שנה למלחמת יום הכיפורים. בבל וירושלים שם האב סלט ישראלי משפחה מושלמת מלחמת השחרור אשבל רעב גבעה באדום - קרב תל פאחר 9.6.1967 פרויקט מקום מוסקבה על הים התיכון 119 כדורים + שלושה ירית פעם במישהו? מדיה וקבצים בנושא עמית גורן בוויקישיתוף עמית גורן, ברשת החברתית פייסבוק עמית גורן, ברשת החברתית LinkedIn עמית גורן, סרטונים בערוץ היוטיוב עמית גורן, במסד הנתונים הקולנועיים IMDb (באנגלית) נירית אנדרמן, פוליטיקאים ניסו לסגור את קרן מקור לסרטי קולנוע וטלוויזיה. היו"ר עמית גורן יצא למלחמה, באתר הארץ, 6 במאי 2021 נירית אנדרמן, פוליטיקאים ניסו לסגור את קרן מקור לסרטי קולנוע וטלוויזיה. המנכ"ל עמית גורן יצא למלחמה, באתר הארץ, 6 במאי 2021 "לא תשקוט הארץ" סדרה ב-4 פרקים לציון 40 שנה למלחמת יום הכיפורים באתר כאן 11 ערך זה הוא קצרמר בנושא קולנוע ובנושא אישים. אתם מוזמנים לתרום לוויקיפדיה ולהרחיב אותו.
סורת אל-מעארג'

סורת אל-מעארִג' (בערבית: سورة المعارج) היא סורה מספר 70 בקוראן, המונה 44 פסוקים. שם הסורה נגזר מהפסוק השלישי בה. הנושא המרכזי של סורת אל-מעארג' הוא יום הדין: פסוקים 1–18 מדברים על יום הדין, החיים לאחר המוות, ועל הגיהנום. פסוקים 19–35 ממשיכים בנושאים שעסקו הפסוקים הקודמים, אך מתמקדים בגן עדן. פסוקים 36–44 מדברים על קבוצת אנשים הנקראים "הצבועים", ועל הגורל שמחכה להם על פי האמונה האסלאמית בחיים שלאחר המוות. לפי אחת המסורות של האסלאם השיעי, מי שמתמיד לקרוא את הסורה הזאת ישכון לאחר המוות בגן העדן בקרבת מוחמד. מדיה וקבצים בנושא סורת אל-מעארג' בוויקישיתוף סורת אל-מעארג', בתרגום הרמן רקנדורף, באתר ויקיטקסט One Ayah a Day, פייסבוק The Quranic Arabic Corpus - Word by Word Grammar, Syntax and Morphology of the Holy Quran, corpus.quran.com TheLastDialogue, Surah Al Maarij Summary, The Last Dialogue, ‏7 במרץ 2019 (באנגלית) Sura al-Ma'arij, WikiShia (באנגלית) Surah al-Ma‘arij, Chapter 70, Al-Islam.org, ‏24 בינואר 2014 (באנגלית)
Miss Americana & the Heartbreak Prince

Miss Americana & the Heartbreak Prince הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבומה השביעי, Lover. השיר יצא לאור ב-23 באוגוסט 2019, בסמוך לצאת האלבום עצמו, על ידי חברת התקליטים ריפבליק רקורדס. השיר הגיע למקום ה-16 במצעד רולינג סטון טופ 100. "Miss Americana & the Heartbreak Prince" זכה לשבחים מצד מבקרי המוזיקה, שכינו אותו כרצועה בולטת באלבום ושיבחו את הצלילים הפוליטיים של מילותיו. השיר נכתב על ידי טיילור סוויפט ביחד עם ג'ואל ליטל, הולחן על ידי סוויפט והופק על ידי השניים גם כן. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-78 מיליון השמעות. ערך מורחב – Miss Americana Miss Americana הוא סרט דוקומנטרי אודות הזמרת-יוצרת האמריקאית טיילור סוויפט. הסרט בוים על ידי לנה וילסון ויצא באופן בלעדי לשירות הסטרימינג והצפייה נטפליקס, ב-31 בינואר 2020. שם הסרט נגזר משם השיר "Miss Americana & the Heartbreak Prince". הסרט זכה לביקורות חיוביות כאשר הרבה מבקרים הציגו אותו כאשר שיבחו את האינטימיות והפגיעות של הסרט ואף כונה כ"גולמי וחושפני רגשית" על ידי נטפליקס. במהלך הסרט רואים את סוויפט במהלך ההכנות לאלבומה השביעי Lover, מדברת על פוליטיקה בפעם הראשונה בקריירה שלה והחששות שלה בעקבות זה, על מחלת הסרטן של אימה וכו'. תוך כדי שבמקביל רואים צילומים של הופעות שלה וקטעים נוספים אשר צולמו בעבר לפני צילומי הסרט. הסרט הוצג לראשונה בפסטיבל הסרטים "Sundance" כשבוע לפניי יציאתו וזכה לשבחים מצד הצופים בפסטיבל ובהמשך זכה לביקורות חיוביות גם מהמבקרים. בנוסף גם הפך לסרט התיעודי של נטפליקס על אמן שזכה לציון הגבוה ביותר באתר IMDb. כלפי השיר הופנו ביקורות חיוביות, תוך שברולינג סטון הוא דורג במקום ה-83 ברשימת "כל 206 השירים של טיילור סוויפט, לפי דירוג". מידע על היצירה "Miss Americana & the Heartbreak Prince" באתר מיוזיק בריינז סרטון השיר "Miss Americana & the Heartbreak Prince" באתר יוטיוב Taylor Swift - Lover, Discogs (באנגלית) Release group “Lover” by Taylor Swift - MusicBrainz, musicbrainz.org Lover - Taylor Swift | Songs, Reviews, Credits | AllMusic (באנגלית אמריקאית), נבדק ב-2020-10-03 Rolling Stone, Rolling Stone (באנגלית) Taylor Swift – Miss Americana & The Heartbreak Prince (באנגלית), נבדק ב-2020-10-03 Miss Americana and The Heartbreak Prince - Taylor Swift - Lover, a playlist by Emoji Style on Spotify, Spotify Miss Americana (2020) - IMDb, נבדק ב-2020-09-07 Rob Sheffield, Rob Sheffield, All 129 of Taylor Swift's Songs, Ranked by Rob Sheffield, Rolling Stone, ‏2021-10-26 (באנגלית אמריקאית) Taylor Swift's 100 album tracks – ranked, The Independent, ‏2020-07-23 (באנגלית) Samantha Wieder, Ryan Schocket, Here Are All Taylor Swift’s Songs— From Debut To Evermore — Ranked, BuzzFeed (באנגלית) Every Taylor Swift song ranked in order of greatness, NME | Music, Film, TV, Gaming & Pop Culture News, ‏2020-09-08 (באנגלית בריטית) All 158 Taylor Swift Songs, Ranked, pastemagazine.com, ‏2020-02-05 (באנגלית) Nate Jones, All 179 Taylor Swift Songs, Ranked, Vulture, ‏2021-01-11 (באנגלית אמריקאית)
נפות מוסקבה

נפות מוסקבה (ברוסית: Райо́ны Москвы́) הוא שם היחידות הטריטוריאליות של מוסקבה, שנוצרו תוך התחשבות בתכונות ההיסטוריות, הגאוגרפיות, העירוניות של השטחים, אוכלוסייה, מאפיינים חברתיים-כלכליים, מיקום תקשורת ותחבורה, זמינות תשתיות הנדסיות ותכונות אחרות של שטחי העיר. מעמדן של נפות מוסקבה וגבולותיהן נקבע בחוק "אודות החלוקה הטריטוריאלית של העיר מוסקבה". תפקידי מנהלה בשטח המחוז מבוצעים על ידי ממשלת הנפה. לראשונה נעשה שימוש במונח "נפה" לייעוד החלק המנהלי של העיר בשנת 1917, לפני כן נעשה שימוש במונח "חלקה". החלוקה המודרנית נוצרה במוסקבה בשנת 1991, כאשר אומץ החוק "אודות הקמת גבולות זמניים של המחוזות העירוניים של מוסקבה". החוק יצר מחוזות אדמיניסטרטיביים שחולקו למחוזות עירוניים וכן יחידות טריטוריות בעלות מעמד מיוחד. עם אימוצו ב-5 ביולי 1995 של החוק "אודות החלוקה הטריטוריאלית של העיר מוסקבה" המחוזות העירוניים בוטלו והוחלפו, תוך שמירה משוערת על הגבולות, על ידי מחוזות משנה הכלולים במחוזות האדמיניסטרטיביים. כעת יש 12 מחוזות במוסקבה, הכוללים 125 נפות ו-21 יישובים. חלוקה מנהלית של מוסקבה נפות רוסיה מדיה וקבצים בנושא נפות מוסקבה בוויקישיתוף חוק מספר 13–47 מיום 5 ביולי 1995 "אודוץ החלוקה הטריטוריאלית של העיר מוסקבה" (תוקן ב -4 בדצמבר 2002 ) עם התוספות מה-28 בנובמבר 2007 ומיום 1 בינואר 2010 Закон № 13-47 от 5 июля 1995 года «О территориальном делении города Москвы» (редакция 28 ноября 2007 года) Закон № 13-47 от 5 июля 1995 года «О территориальном делении города Москвы» (28.11.2007)